ประกาศจังหวัดฉะเชิงเทราประกาศจังหวัดฉะเชิงเทราเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดฉะเชิงเทราโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนดังนี้๑.ห้ามมิให้ผู้ใดจุดและปล่อยหรือกระทำการอย่างใด เพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ เว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้๒.ผู้ขออนุญาตจุดและปล่อยหรือกระทำการอย่างใด เพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศจะต้องจัดทำประกันภัยความรับผิดต่อบุคคลภายนอกกับบริษัทผู้รับประกันภัยสำหรับการสูญเสียชีวิตหรือความบาดเจ็บทางร่างกายรวมทั้งความสูญเสียหรือความเสียหายต่อทรัพย์สิน อันเกิดขึ้นโดยอุบัติเหตุให้ครอบคลุมระยะเวลาอันเกี่ยวกับการขออนุญาตดังกล่าว โดยให้ส่งสำเนากรมธรรม์ประกันภัยดังกล่าวต่อนายอำเภอแห่งท้องที่พร้อมคำขออนุญาต๓.กำหนดระยะเวลาในการจุดและปล่อย๓.๑ให้กระทำได้ในห้วงเดือนหกตามปฏิทินจันทรคติไทย เริ่มตั้งแต่วันขึ้น ๑ ค่ำ เดือน ๖ถึงวันแรม ๑๕ ค่ำ เดือน ๖ ของทุกปี๓.๒ให้หมู่บ้านที่เคยมีประวัติการจัดงานประเพณีบุญบั้งไฟเดือนหกหมู่บ้านละหนึ่งจุดและปล่อยได้เพียง๑ วันต่อปีภายในห้วงเวลาตามข้อ ๓.๑๓.๓หมู่บ้านใดที่ไม่เคยมีประวัติจัดงานประเพณีบุญบั้งไฟเดือนหก ห้ามจัดให้มีการจุดและปล่อยเป็นอันขาด๓.๔หากตำบลใดได้จัดงานบุญประเพณีบุญบั้งไฟเดือนหกของตำบลแล้วให้หมู่บ้านในตำบลนั้นห้ามจัดให้มีการจุดและปล่อยเป็นอันขาด๓.๕การจุดและปล่อยต้องกระทำระหว่างเวลา ๐๘.๐๐ นาฬิกา ถึงเวลา ๑๗.๐๐ นาฬิกา๓.๖กรณีการจุดบั้งไฟ ตะไล หรือวัตถุอื่นใดที่คล้ายคลึงกัน ขึ้นไปสู่อากาศหากมีการเสด็จพระราชดำเนินของพระมหากษัตริย์ พระราชินีหรือพระบรมวงศานุวงศ์ในพื้นที่จังหวัดหรือในพื้นที่จังหวัดใกล้เคียงโดยทางเครื่องบินพระที่นั่ง ให้งดการจุดและปล่อยโดยเด็ดขาด และให้เลื่อนการจุดหรือปล่อยออกไปตามที่นายอำเภอแห่งท้องที่จะเห็นสมควร๓.๗ในการขออนุญาตจุดและปล่อยบั้งไฟ ตะไลหรือวัตถุอื่นใดที่คล้ายคลึงกัน ขึ้นไปสู่อากาศ ต้องยื่นคำขอรับใบอนุญาตล่วงหน้าก่อนวันจุดและปล่อยไม่น้อยกว่า๑๕ วัน๔.ชนิด ขนาด และจำนวน๔.๑บั้งไฟ ตะไล หรือวัตถุอื่นใดที่คล้ายคลึงกัน ที่ใช้ในการจุดและปล่อยต้องผลิตจากวัสดุอุปกรณ์ที่มีน้ำหนักเบาและไม่มีส่วนผสมของโลหะ๔.๒ขนาดเส้นผ่าศูนย์กลางวงในของท่อหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟต้องมีขนาดไม่เกิน ๓ นิ้วครึ่งและเมื่อจุดหรือปล่อยขึ้นสู่อากาศแล้ว ต้องมีความสูงไม่เกิน ๕,๐๐๐ ฟุต๔.๓ขนาดเส้นผ่าศูนย์กลางของตะไลต้องมีขนาดไม่เกิน ๑ เมตร๔.๔จำนวนในการจุดและปล่อย หรือกระทำการอย่างใดเพื่อให้บั้งไฟ ตะไลหรือวัตถุอื่นใดที่คล้ายคลึงกันขึ้นไปสู่อากาศ ในแต่ละสถานที่ให้จุดได้ไม่เกิน ๑๕บั้ง/วง ต่อวัน๕.สถานที่จุดและปล่อยหรือกระทำการอย่างใดเพื่อให้บั้งไฟตะไล หรือวัตถุอื่นใดที่คล้ายคลึงกัน ขึ้นไปสู่อากาศให้กระทำได้ในสถานที่ที่ได้รับอนุญาตจากนายอำเภอแห่งท้องที่เท่านั้น๖.มาตรการในการป้องกันมิให้มีการเล่นพนัน๖.๑ห้ามจัดให้มีการพนันขันต่อในการจุดและปล่อยบั้งไฟ ตะไล หรือวัตถุอื่นใดที่คล้ายคลึงกัน๖.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆ หรือกระทำเครื่องหมายสัญลักษณ์อื่นใด อันเป็นการบ่งชี้ถึงการบอกเวลาการขึ้นลง หรือความสูงต่ำของบั้งไฟตะไล หรือวัตถุอื่นใดที่คล้ายคลึงกัน หรือกระทำการอื่นใดอันเป็นข้อชี้ขาดให้แพ้ชนะกัน๖.๓ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน๖.๔ห้ามจำหน่ายบัตรค่าเข้าชม หรือเรียกเก็บค่าเข้าชมในการจุดและปล่อยบั้งไฟ ตะไล หรือวัตถุอื่นใดที่คล้ายคลึงกันหรือกระทำการอื่นใดในลักษณะแอบแฝงเพื่อเก็บค่าเข้าชม เช่น จัดให้มีการเรี่ยไรหน้างานการแจกซองฎีกาผ้าป่า หรือการตั้งตู้รับบริจาค๗.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๗.๑ผู้ได้รับอนุญาตต้องนำใบอนุญาตมาแสดงเมื่อจะจุดและปล่อยด้วย๗.๒ให้ผู้ได้รับอนุญาตนำเลขที่ใบอนุญาตกำกับบั้งไฟ ตะไลหรือวัตถุอื่นใดที่คล้ายคลึงกัน แล้วแต่กรณีไปเขียนหรือแสดงไว้บนบั้งไฟหรือตะไลในตำแหน่งที่บุคคลทั่วไปสามารถมองเห็นได้อย่างชัดเจนและต้องเป็นส่วนที่เหลืออยู่เมื่อบั้งไฟได้ตกลงมาสู่พื้นโดยการเขียนหรือแสดงให้ใช้สีหรือน้ำหมึกหรือสารเคมีที่ขูดลบออกยาก๗.๓ฐานสำหรับจุดบั้งไฟ ตะไลหรือวัตถุอื่นใดที่คล้ายคลึงกัน ควรอยู่ในองศาลาดเอียงที่เหมาะสมไม่ลาดชันจนเป็นสาเหตุให้บั้งไฟพุ่งเสียหลักตกกลับมา หรือพุ่งเป็นระยะทางไกลจนเกิดอันตรายต่อร่างกาย ชีวิต หรือทรัพย์สินของประชาชน๗.๔ผู้รับอนุญาตต้องจัดสถานที่จุดและปล่อยให้มีความปลอดภัยโดยให้ผู้ชมอยู่ห่างจากฐานจุดและปล่อยบั้งไฟ ตะไล หรือวัตถุอื่นใดที่คล้ายคลึงกันไม่น้อยกว่า ๑๕๐ เมตร๗.๕ผู้ได้รับอนุญาตต้องรับผิดชอบในการดูแลบริเวณจุดและปล่อยหรือกระทำการอย่างใดเพื่อให้บั้งไฟตะไล หรือวัตถุอื่นใดที่คล้ายคลึงกัน ขึ้นสู่อากาศไม่ให้มีการจำหน่ายเครื่องดื่มแอลกอฮอล์หรือเครื่องดื่มที่มีส่วนผสมแอลกอฮอล์โดยเด็ดขาด๘.ผู้ใดกระทำการจุดและปล่อยโดยไม่ได้รับอนุญาตหรือกระทำการนอกสถานที่ที่ได้รับอนุญาตไว้ หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาทหรือทั้งจำทั้งปรับตามข้อ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙๙.ผู้ได้รับอนุญาตตามประกาศนี้ไม่ถือเป็นเหตุให้พ้นความรับผิดทั้งทางแพ่งและอาญา หากการจุดและปล่อยหรือกระทำการอย่างใดที่ก่อให้เกิดความเสียหายแก่อากาศยาน ชุมชน หรือประชาชน๑๐.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๙กุมภาพันธ์ พ.ศ. ๒๕๖๐อนุกูล ตังคณานุกูลชัยผู้ว่าราชการจังหวัดฉะเชิงเทราชวัลพร/ปริยานุช/จัดทำ๑๗ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๗๗ ง/หน้า ๑๗/๑๓ มีนาคม ๒๕๖๐